stanford-oval/wikipedia huggingface dataset:
מוזיאון ההגנה
בית גולומב

המגרש עליו הוקם בית גולומב היה שייך ליעקב שרתוק, אשר בהיעדר אמצעים לא בנה עליו בית, עד מותו בשנת 1913. בראשית שנות ה-20 של המאה ה-20, בנה אחיו של יעקב שרתוק, זאב (וולודיה) שרתוק, שהיה סוחר אמיד, בית על המגרש, על פי הסכם עם משפחת אחיו. הבית נבנה על פי תוכנית של האדריכל יוסף ברלין בסגנון האדריכלות האקלקטית. בקומה השנייה התגורר זאב שרתוק ובקומה הראשונה התגוררה משפחת שרתוק. בבית התגוררו רבקה ודב הוז ובסוף שנות ה-20 נכנסו אליהו גולומב ואשתו עדה להתגורר בקומה הראשונה של הבית.
בשנות ה-30 התרושש זאב שרתוק ומכר את הבית תוך שמשפחות שרתוק וגולומב ממשיכות לגור בו בשכירות.
הבית שימש בין השאר כמטה ההגנה והוא היה מארח עד השעות הקטנות של הלילה את ישיבות הנהגת הארגון בהן התקבלו כמה מן ההחלטות החשובות ביותר בתקופות היישוב בנושאי התיישבות וביטחון בהן מבצע חומה ומגדל, מבצעי העפלה, והקמת הפלמ"ח. ישיבות אלו נערכו במרפסת הקדמית במחשבה (ובצדק) כי הבריטים לא יחשבו לחפש את המפקדה הסודית במרפסת הפתוחה לרחוב שלא תסתיר כמעט דבר.
הקמת המוזיאון

הבית עבר ידיים שונות ולבסוף הגיע לידי הרצל חבס שביקש בשנת 1954 להרוס את הבית ולבנות במקומו בית בן שמונה קומות. על כן נתבקשו בני משפחת גולומב לפנות את הבית. בעקבות זאת התגייסה גולדה מאיר למנוע את הריסת הבית. ביוני 1954 נחתם הסכם עם חבס על פיו הוא יפוצה בשווי הבית והבית יהפוך למוזיאון ויאכסן את ארכיון צה"ל. בסוף 1954 הוקמה מועצה ציבורית שתהיה אחראית לרכוש את הבית ולהפכו למוזיאון. בינואר 1955 החליטה הממשלה לשכן בבית את ארכיון ההגנה. המועצה הציבורית פנתה לחברי ההגנה בבקשה לתרום "לבנים" לבניית הבית. משרד הביטחון התחייב לתחזק את הבית לאחר שהציבור יממן את הקמתו. ב-11 באוקטובר 1956 נחתם ההסכם לרכישת הבית. המבנה עבר שיפוץ נרחב על פי תוכנית של האדריכל יוחנן רטנר, בהתאם למתווה של שאול אביגור. ארבעת חדרי המגורים של בית משפחת גולומב שוחזרו כפי שהיו בימי המנדט הבריטי והסייד שסייד את הבית אז נתבקש לסיידו מחדש באותם צבעים. לצידו נבנה בניין נוסף בן ארבע קומות לצורך המוזיאון. המוזיאון נפתח בטקס רשמי בנוכחות נשיא המדינה וראש הממשלה ב-5 באפריל 1961 בתערוכת נשק "מההגנה ועד צה"ל". את קיר החזית של המוזיאון עיצב הפסל משה ציפר.
המוזיאון

המוזיאון מורכב משני חדרים מהבית המקורי המשחזרים את הבית כפי שהיה נראה בעת ששימש כמטה ההגנה ומבניין בן ארבע קומות הכולל תצוגה וחדרי פעילות והרצאות. לאחר ויכוחים, הוחלט להתחיל את תולדות ההגנה במוזיאון בפעילות של בר גיורא והשומר. התצוגה של המוזיאון מסתיימת בהקמת צה"ל.
לאחר פתיחת המוזיאון נמסרו לו מדיו של אורד וינגייט. בשנת 1965 נמסר למוזיאון דגל המהנדסים המלכותיים. בשנים 1961 ו-1967 נגנבו מהמוזיאון אקדחים.
המוזיאון > אירועים במוזיאון

במוזיאון התקיימו מדי שנה אזכרות לאליהו גולומב.
בשנת 1969 חולקו במוזיאון פרס ביטחון ישראל על שם אליהו גולומב.
גלריית תמונות

דגל ישראל בכניסה למוזיאון ההגנה.
הכניסה למוזיאון ההגנה.
שלט הכניסה למוזיאון ההגנה.
כיתוב אנכי על הבניין.
בית אליהו גולומב.
מבט מהרחוב על בית אליהו גולומב.
ראו גם

הארכיון לתולדות ההגנה
מוזיאון הפלמ"ח
הערות שוליים

1 2 3  מ. מייזלס, בית גולומב עומד ליהרס, מעריב, 25 במאי 1954
1 2  משה שרת, עתונאים, הזהרו בעובדותיכם!, דבר, 21 באפריל 1960
↑  בית גולומב לא ייהרס, מעריב, 8 ביוני 1954
↑  ישוקם בית גולומב, זמנים, 16 בדצמבר 1954
↑  השרים דנו על "בית גולומב", למרחב, 11 בינואר 1955
↑  חברי ההגנה נקראים לתרום להקמת בית גולומב, למרחב, 1 במרץ 1955
↑  בית גולומב יהפך "בית ההגנה", הַבֹּקֶר, 19 במאי 1955
↑  בית גולומב נרכש וייהפך ל"בית ההגנה", על המשמר, 21 באוקטובר 1956
↑  בית אליהו גולומב יוקם תוך שנה, דבר, 25 באוגוסט 1957
↑  "בית ההגנה" ייפתח בחוה"מ פסח בתל־אביב, דבר, 26 בפברואר 1961
↑  נפתח "בית אליהו - בית ההגנה", דבר, 6 באפריל 1961
↑  ישראל פז, הבניין הישן שנהפך למוזיאון, על המשמר, 5 באפריל 1961
↑  תחרות לקישוט הקיר של "בית גולומב", על המשמר, 28 בדצמבר 1960
↑  בתמונה מימין לשמאל: עופר בורד, אריה מועלם, יוסי סורביץ, השר חילי טרופר (מאחור, תומך באלכס זילוני, בן 106), שלמה ענבר, אביחי אנסבכר (מאחור), דן טולקובסקי, ברוך לוי, אפרים לפיד, חובב שפירא. צילם מנשה סמירה, חבר הנהלת ארגון ההגנה.
↑  שמעון פינס, מוזיאון ה"הגנה" ע"ש אליהו גולומב, דבר, 8 באפריל 1960
↑  בגדי וינגייט - ל"מוזיאון ההגנה", הצופה, 11 באוקטובר 1961
↑  המהנדסים המלכותיים התכנסו שנית, דבר, 13 באוקטובר 1965
↑  נגנבו אקדחים ממוזיאון ההגנה, על המשמר, 28 ביוני 1961
גנבו אקדח ממוזיאון ההגנה, על המשמר, 24 באוגוסט 1967
↑  אזכרה לאליהו גולומב, הַבֹּקֶר, 24 ביוני 1963
צמרת הבטחון בבית המפקד, מעריב, 1 ביוני 1965
↑  פרסי ביטחון ישראל הוענקו לצוותים מ-3 חילות, לצוות של 3 עובדים ולפרט אחד, דבר, 17 ביוני 1969
| --- | --- |
בקרת זהויות :  NLI: 987007307300705171 
שר התרבות חילי טרופר במוזיאון ההגנה, 9 ביוני 2022
עומרי סגל

| --- | --- |

 לידה:  29 ביולי 1989 (בן 35) נהריה ישראל
 שם לידה:  עומרי סגל
 מוקד פעילות:  ישראל 
 תקופת הפעילות:  מ-2004
 עיסוק:  ראפר, מחבר, מלחין ומעבד מוזיקלי
 סוגה:  היפ-הופ
 שפה מועדפת:  עברית 
 כלי נגינה:  קלידים
 חברת תקליטים:  יוניסל
 שיתופי פעולה בולטים:  איתי לוי, ליאור נרקיס, סטטיק, האולטראס, נועה קירל, אלון דה לוקו, איזי, הצל, דנידין, רון נשר
 
עומרי סגל (נולד ב-29 ביולי 1989) המוכר בשם הבמה 69 (סיקסטי-ניין), הוא ראפר, מפיק מוזיקלי, פזמונאי ומלחין ישראלי. סגל ידוע כחבר לשעבר בהרכב ההיפ הופ האידיוטים יחד עם רון "סקיי" נשר, ארז "איזי" שרון ורון "בי" ביטון. בעבר היה סגל חתום בלייבל משפחת תאקט וכן היה חלק מההרכב "לייבל הצפון".
ביוגרפיה

עומרי סגל נולד בנהריה לנורית ומריאן סגל. בגיל 13 התחיל את דרכו בתחום כאשר הקליט והפיק בביתו. לאורך השנים עבד והפיק אמנים צעירים. בהמשך היה ממקימי להקת Deomlition, בה ניגן על התופים, יחד עם אדיר קולונה, מעוז קין ורם בולטניקוב. סגל מפיק, מקליט וכותב את כל שיריו בעצמו, באולפני זיפי שבמרכז ישראל. בנוסף אחראי על הפקות של אמנים רבים ומוכרים.
בתחילת 2012 הוציא סגל את אלבומו הראשון "נלחם בשביל עצמי". האלבום יצא לאור תחת הלייבל "משפחת תאקט" וזכה להצלחה רבה. באלבום התארחו איזי, סקיי, סטטיק, בוקה, יוזי, הוריקיין, KYD, איציק קרייף, האידיוטים, שאקה, אדיר קולונה, בלאקאאוט ופז ייני.
בשנת 2013 הוציא סגל את הלהיט "לוקו ויין" יחד עם אלון דה לוקו, סטטיק, בומרנג ואור דה לוקו. באותה שנה החל בהקמת הלייבל Allcni עם הראפרים רון נשר, סטטיק, יוזי, הוריקיין ובומרנג. לייבל זה התפרק לאחר תקופה קצרה.
ב-2014 הוציא סגל את הלהיט "פותחת תיק" יחד עם די ג'יי צביקה ברנד, רון "סקיי" נשר וג'הבי שעשה שמות בעולם, במדינות רבות ביניהן ברלין, אוקראינה ורוסיה.
באוגוסט 2015 החל סגל לעבוד עם הזמרת נועה קירל, והפיק לה את שיר הפריצה שלה "קילר" שזכה להצלחה רבה.
ב-22 בנובמבר 2016 הוציא דואט עם הזמר ליאור נרקיס בשם "אחת כמוך" שהפך במהרה ללהיט.
ביוני 2017 הוציא סגל את השיר "הלו מאמי" ביחד עם איתי לוי ו-HEVI LEVI, השיר זכה להצלחה רבה. באותה השנה, הפיק סגל את שיר הנושא לסדרה "רוצה להיות זמרת" יחד עם עדי לאון. באוגוסט הוציא סגל דואט ביחד עם הזמר רגב הוד בשם "מתגלגל", אותו כתב והלחין ביחד איתו הפזמונאי אופיר כהן. בדצמבר הוציא את השיר "תרקדי" בו אירח סגל את הראפרים רון נשר, בומרנג, לוקץ', דנידין, ג'הבי ואקסום.
במאי 2018, הפיק את אלבום הבכורה של רון נשר, "ראש העיינשטיין / אינלונימוס", ואף התארח במספר שירים בתוכו.
ביוני 2018 הוציא סגל סינגל ביחד עם הזמר דודו אהרון בשם "חתונה של השמחות", אותו כתב והלחין הפזמונאי אופיר כהן ביחד עם תמיר צור ואהרון עצמו.
חיים אישיים

עומרי נשוי לדור הראל, עורכת דין בענייני מוזיקה ומנהלת אמנים.
דיסקוגרפיה > אלבומי אולפן

נלחם בשביל עצמי (2012)
דיסקוגרפיה > מיקסטייפים

האידיוטים - מי אידיוט (2011)
הערות שוליים

↑  אסף נבו, ‏המוזיקה נושמת בראפר 69, באתר ‏מאקו‏, 5 ביולי 2012
↑  "אחת כמוך": שיר חדש לליאור נרקיס, עומרי 69 ולוי&סוויס, באתר ‏מאקו‏, 22 בנובמבר 2016
↑   בן שלו, מה מפריד בין המלה "מותק" למלה "מאמי" בפופ הישראלי? התשובה פוליטית, באתר הארץ, 17 בספטמבר 2019
| --- | --- |
בקרת זהויות :  NLI: 987007376975805171  MusicBrainz: 943cfd3b-e47b-4621-94c5-7f074bcdf0d0  VIAF: 2643150172708000180006   WorldCat (עם VIAF): 2643150172708000180006
עופר בן שבת

| --- | --- |

 לידה:  14 ביוני 1979 (בן 45) אשדוד, ישראל 
 מדינה:  ישראל 
 מקום לימודים:  בית הספר לקולנוע וטלוויזיה ע"ש סטיב טיש 
 פרופיל ב-IMDb
 
עופר בן שבת (נולד ב-14 ביוני 1979) הוא  שחקן ,סטנדאפיסט, כוכב ילדים, בדרן, תסריטאי, מחזאי, במאי וכוכב רשת ישראלי. חלק מן הצמד הקומי "עופר ומאור", ביחד עם מאור הרוש.
קריירה > משחק בטלוויזיה

תפקידו הראשון בקולנוע ובמשחק בכלל היה בשנת 2000, בסרט "הבן שלי" שביים יונתן גורפינקל. תפקידו השני בקולנוע היה בסרט "דמיונות" משנת 2007 שביימו נמרוד עציון-קורן וסער לחמי.
בשנת 2005 זכה בפרס המחזאי הטוב ביותר באוניברסיטת תל אביב על קומדיה שכתב "חבל על מי שחי".
בשנת 2012 הגיש פינה קומית בתוכנית "שישי עם טל ברמן" ששודרה בערוץ הראשון.
החל משנת 2013 משתתף בתוכנית הסטנדאפ לילדים "הצחוקייה" ביחד עם שותפו הקומי מאור הרוש. בשנת 2013 השתתף כמותח שבועי בתוכנית "אמבוש" ששודרה בערוץ 10.
בשנת 2014 השתתף בתפקיד אורח בסדרות "הקלמרים" ו"זגורי אימפריה" של HOT.
החל מ-2014 מגלם את הנער העברי האמיץ פרץ, בסדרה של ערוץ מאיר לילדים "עלילות ארץ גושן".
בשנת 2015 השתתף בסדרה "רון" של Yes Comedy. בשנת 2016 השתתף בסדרה "מיסטר צ'יפס" בתפקיד אורח ובסדרה "המועדון עם שחר חסון" כסטנדאפיסט מתחלף. בשנת 2017 החל להשתתף ביחד עם שותפו הקומי מאור הרוש בסדרה OMG שמשודרת בערוץ KIDZ.
שיחק במספר סרטי קולנוע חרדי כמו "כוח זיקית" (4 חלקים מאת "האחים כהן וחצי", תפקיד ראשי), "רגע גורלי" (2 חלקים מאת "ניצוצות של קדושה", תפקיד משנה) ועוד.
בשנת 2022 התארח בסדרה שנות ה-90 בתפקיד הסגן של פרוספר עובד של פרוספר המנסה לפטר אותו כדי לקחת את תפקידו כמנהל על הצביעה בשייטת 13.
קריירה > משחק על הבמה

"המופע של עופר ומאור" - מופע מערכוני נונסנס ביחד עם שותפו הקומי מאור הרוש, בשנת 2016 עשו מופע המשך בשם "הקומדי צחוק" אותו מריצים עד היום.
עשה מופע יחיד בשם "הרב מצליח בן דור" (דמות קומית), לה גם פינה קבועה בוואלה תרבות (הפינה החלה בוואלה יהדות) וברדיו גלי ישראל הדמות הופיעה בפינות שונות בטלוויזיה .
כתב קומדיה בשם "חבל על מי שחי" שזכתה בפרס השופטים. השתתף במופע "ויהי צחוק" עם מאור הרוש, מופע "הצחוקייה" ועוד. הופיע במועדוני הסטנדאפ: "דומינו גרוס", "קומדי-בר" ו"קאמל קומדי".
קריירה > משחק ברשת

בן שבת הוא יוטיובר ביחד עם שותפו הקומי מאור הרוש, ביחד הם יצרו ערוץ יוטיוב עם שלל פרודיות ומערכוני רשת. בנוסף יצר עם מאור הרוש מערכונים קומיים ל-Mako, נענע 10, פליקס ו-ynet.
קריירה > השכלה

למד משחק, בימוי תיאטרון ובימוי קולנוע באוניברסיטת תל אביב, למד תסריטאות בבית הספר לתסריטאות של עידית שחורי ובסמינר לכתיבה של רוברט מקי "Story ו-Comedy".
מדרג חברתי (בעלי חיים)

זאב נחות מעמד (שוכב) מפגין כניעה כלפי זאב בכיר יותר בלהקה שלו.
מדרג חברתי (ידוע גם במונח "סולם הניקור") הוא צורה נפוצה של ארגון היררכי אצל בעלי חיים חברותיים, הנוצר כאשר לכל פרט באוכלוסייה יש מעמד קבוע, שליט (דומיננטי) על פרטים מסוימים ונחות מפרטים אחרים. מעמד שליט של פרט ביחס לפרט אחר בדרך כלל מקנה לו זכות ראשונים בגישה למשאבים  מוגבלים כלשהם, כגון מזון, מים, מחסה או בני-זוג להזדווגות וגידול צאצאים. יחסי המדרג בין פרטים עשויים להיקבע על ידי גורמים כמו גילם, ניסיונם או גודל גופם. תכופות מעמדם מוכרע על פי המנצח בעימות אלים, ואולם לטווח ארוך המדרג החברתי בדרך-כלל מקטין את רמת האלימות, שכן המעמד הקבוע מבטל את הצורך להילחם כל פעם מחדש.
סוגי דומיננטיות

בעולם החי מצויים כמה סוגים של דומיננטיות חברתית
דומיננטיות מבוססת עריצות (Despotism) הוא דפוס בו יש הרבה פריטים במעמד רגיל, ופרט אחד מורם מהשאר. דפוס זה נפוץ בחרקים בהם לרוב יש מלכה לקן, והמון פרטים פועלים.
דומיננטיות ליניארית (Linear hierarchy) הוא דפוס בו יש מדרג שונה לכל אחד מהפרטים המסודר אחד מעל השני בצורה ליניארית. לרוב נהוג להתייחס למעמדות השונים בהתאם לאלף-בית היווני. כאשר אלפא מסמן את המעמד הכי גבוה, בטא עבור המעמד השני בחשיבותו וכן הלאה.
דומיננטיות ליניארית תלויית זויג הוא דפוס שבו יש בלהקה אחת מדרג דומיננטי נפרד לזכרים ולנקבות.
לעיתים ישנם דפוסים המורכבים מכמה דפוסים ראשיים. בדבורי בומבוס למשל קיים מדרג מבוסס עריצות עם דרגת ביניים בתוך הפועלות הקרוב יותר למלכה.
מאפיינים

קיומו של מדרג חברתי מותנה בכך שכל אחד מן הפרטים החיים בחברה מכיר אישית את כל שאר הפרטים, וגם זוכר מי מהם גבוה ממנו ומי נמוך ממנו במדרג. לכן מדרג חברתי אינו קיים באוכלוסיות זמניות או כאלו המונות יותר מכמה מאות פרטים, כגון להקות גדולות של עופות בעת הנדידה או נחילים של דגים, והוא נדיר בבעלי-חיים בעלי אינטליגנציה נמוכה כמו חרקים. עם זאת, בכמה ממיני הצרעה הפלכית, מספר נקבות פוריות בונות קן יחד ומטילות בו את ביציהן לפי סדר המדרג החברתי ביניהן, ואצל הפלכית הצפונית (Polistes fuscatus) הנפוצה באמריקה הצפונית נמצא שהנקבות מזהות וזוכרות זו את זו על פי סימני הפנים שלהן. המדרג החברתי נפוץ ביותר במינים חברותיים של עופות ויונקים.
אצל מינים שונים של בעלי-חיים חברתיים ניתן למצוא צורות שונות ומגוונות של מדרג חברתי. לעיתים יש מדרגים חברתיים נפרדים לזכרים ולנקבות. לעיתים כל הזכרים הבוגרים גבוהים במעמדם מכל הנקבות הבוגרות, למשל אצל אריות ושימפנזים מצויים, ולעיתים כל או חלק מן הנקבות גבוהות במעמדן מן הזכרים, למשל אצל מיני צבועיים ואצל השימפנזה הננסי. הפרט הגבוה ביותר בדרוג עשוי להיות תמיד זכר, למשל אצל הגורילה, או תמיד נקבה, למשל אצל פיל אפריקני. אצל מיני בעלי-חיים מונוגמיים הנמוך יותר במעמדו מבין בני הזוג לעיתים עולה למעמדו של הגבוה יותר, למשל אצל קאקים. בלהקות שהן למעשה משפחות מונוגמיות, למשל מרבית להקות הזאבים, הזכר והנקבה הבכירים בדרוג עשויים להיות הזוג היחיד שמעמיד צאצאים.
בין אחים בשגר של יונקים או בתטולה של עופות, מדרג חברתי בדרך-כלל מופיע בגיל מוקדם מאוד, בגלל יכולתם של הפרטים גדולי הגוף והחזקים יותר לדחוק את אחיהם מעטיני האם או מן המזון המובא על ידי ההורים, ולכן לקבל יותר מזון ולגדול אף יותר. כתוצאה מכך נוצר תכופות מתאם חזק בין משקל הגוף של הצאצאים לבין מקומם במדרג.
מדרג חברתי בדרך-כלל נשמר באמצעות מחוות איום ומחוות הכנעה. לפרט השליט די לאיים על מנת שהפרט הנחות יותר ייסוג ללא עימות, לעיתים קרובות תוך הפגנת מחוות הכנעה המאשרות את מעמדו של השליט. בחברות שבהן המדרג החברתי הוא מאוד יציב ואין מערערים עליו, היחסים בין הפרטים עשויים להיות כה נינוחים שאפילו מחוות איום והכנעה הן מיותרות. לכן רוב הזמן מדרג חברתי מונע עימותים גלויים. ואולם כאשר פרט כלשהו קורא תיגר על מעמדו של פרט אחר, עימות אלים עשוי לפרוץ, ובעקבותיו עשויים להשתנות יחסי המדרג ביניהם.
בחיות בית

המדרג החברתי נפוץ אצל חיות משק שונות החיות בלהקות ובעדרים, למשל תרנגולות בית, אווזי בית, פרות, כבשים ועיזי בית. המדרג החברתי הוגדר לראשונה באופן מדעי בתרנגולות, במונח "סולם הניקור" (אנגלית: pecking order), שכן הוא מתאר מי מבין התרנגולות בחצר מנקרת את מי. רועי צאן ורפתנים תכופות מכירים את המדרג החברתי בעדר שלהם ונעזרים בו בעבודתם. כבר התלמוד הבבלי מזכיר את העז ה"משכוכית" (מקור המילה קרוב לוודאי מארמית: משכוכיתא) - הנקבה העליונה במדרג שכל שאר העדר "נמשך" אחריה.
חיות משק ובית רבות, כגון כלבי בית, למעשה מתייחסות לאדם המטפל בהן כאל הפרט הבכיר במדרג החברתי שלהן.  אלימות כלפי האדם עלולה להופיע אם אחד הפרטים יקרא תיגר על מעמד זה. קרוב לוודאי שמיני חיות הבר אשר בויתו על ידי האדם בתקופת המהפכה הנאוליתית היו מלכתחילה מינים חברותיים בעלי מדרג חברתי מפותח. בתהליך הביות, ברירה מלאכותית מכוונת או בלתי-מכוונת העדיפה את הפרטים בעלי התנהגות תינוקית יותר, אשר נמנעו מלקרוא תיגר על מעמדו השליט של האדם. סירוס הוא שיטה עתיקה למנוע מבעלי-חיים זכרים התנהגות בוגרת תוקפנית וערעור על מעמד האדם.
בתרבות הפופולרית

יש אתולוגים הסבורים שהענקת שמות לבעלי החיים אותם הם חוקרים איננה בבחינת מתודולוגיה מדעית ראויה, שכן יש בה משום האנשה, ובמקום זאת הם נוהגים לעיתים להתייחס אל הפרטים באותיות האלפבית היווני על פי סדר מעמדם, החל מן האות אלפא בשביל הפרט העליון במדרג החברתי. ממנהג זה צמח הביטוי הנפוץ "זכר האלפא", ככינוי לגבר רם-הדרג ביותר בארגון או בחברה כלשהי, העשוי להפגין את מעמדו השליט באמצעות שפת הגוף שלו, סמלי מעמד שונים ואופן ההתנהגות כלפי הנמוכים ממנו במדרג. ביטויים דומים פחות נפוצים הם "נקבת האלפא" (הנקבה רמת הדרג ביותר), "זכר הבטא" ו"נקבת הבטא" (המשנים לאלפא במעמדם) ו"זכר האומגה" או "נקבת האומגה" (אלו שמעמדם הוא הנחות ביותר במדרג).
הערות שוליים

↑  Sheehan, M. J., & Tibbetts, E. A. (2011). Specialized face learning is associated with individual recognition in paper wasps. science, 334(6060), 1272-1275.
סימני הפנים של נקבת צרעה פלכית מן המין Polistes fuscatus משמשים את שאר הנקבות בקן לזהות אותה ולזכור את מעמדה במדרג.

מחוות איום של כלב רם מעמד (למעלה) ומחוות הכנעה של כלב נמוך מעמד (למטה).
טים מינצ'ין

| --- | --- |

טים מינצ'ין בהופעה
 לידה:  7 באוקטובר 1975 (בן 49) נורת'האמפטון, הממלכה המאוחדת 
 שם לידה:  Timothy David Minchin 
 סוגה מועדפת:  מוזיקה קומית
 מדינה:  אוסטרליה 
 תקופת הפעילות:  2002–הווה
 עיסוק:  קומיקאי
 מקום לימודים:  אוניברסיטת אוסטרליה המערבית  בית הספר כרייסט צ'רץ'  אקדמיית אוסטרליה המערבית לאמנויות הבמה 
 מספר צאצאים:  2 
 פרסים והוקרה:  פרס אוליבייה, פרס טוני
 https://www.timminchin.com/
 פרופיל ב-IMDb
 
טימות'י דייוויד "טים" מינצ'ין (באנגלית Timothy David "Tim" Minchin; נולד ב-7 באוקטובר 1975) הוא קומיקאי, שחקן ומוזיקאי אוסטרלי. הוא נולד בנורת'האמפטון שבאנגליה וגדל בפרת' שבאוסטרליה המערבית.
קריירה

מינצ'ין ידוע בעיקר בזכות הקומדיות המוזיקליות שלו. הוא הופיע בטלוויזיה באוסטרליה, בריטניה ובארצות הברית. לאחר שגדל בפרת', הוא למד באוניברסיטת אוסטרליה המערבית ובאקדמיה המערב-אוסטרלית לאומנויות הבמה, ואז עבר למלבורן בשנת 2002. המופע שלו, Darkside, הביא אותו לתודעה הציבורית וזכה להצלחה מסחררת בפסטיבל הבינלאומי לקומדיה במלבורן ב-2005 ובפסטיבל אדינבורו של אותה שנה. ב-2013, שיחק מינצ'ין בתפקיד כוכב רוק בשם אטיקוס פץ' בסדרה קליפורניקיישן. בחלק גדול משיריו הוא נוהג לבקר בחריפות את הדת ואת מה שהיא מייצגת בעיניו.
למינצ'ין יש רקע בתיאטרון והוא הופיע בהפקות תיאטרון רבות, וכן במספר קטן של תפקידי משחק בטלוויזיה האוסטרלית. סרט תיעודי אודות מינצ'ין, Rock N Roll Nerd, שודר ב-ABC1 בשנת 2009. הוא המלחין והכותב של מטילדה המחזמר, שבוסס על הספר מטילדה של רואלד דאל וזכה בפרס אוליביה, פרס טוני והיה מועמד לזכייה בפרס גראמי.
בשנת 2013, אוניברסיטת מערב אוסטרליה העניקה למינצ'ין דוקטור לשם כבוד על תרומתו לאומנויות, כהכרה בהישגיו הבולטים ולשבחים שקיבל ברחבי העולם כמלחין, פזמונאי, שחקן, כותב וקומיקאי מוביל.
בשנת 2013 הודיעה דרימוורקס על הפקתו של סרט חדש בשם "Larrikins" שאת שיריו מינצ'ין יכתוב וילחין, הסרט יעקוב אחר בילבי שעוזבת את ביתה ומצטרפת למסע בדרכים ברחבי אוסטרליה. בראשון ביוני 2016 אף הוכרז שבסרט ידבבו מרגו רובי, יו ג'קמן, נעמי ווטס, רוז ביירן, בן מנדלסון, ג'קי ויבר ועוד, ושהסרט יצא לאקרנים ב-16 בפברואר 2018.
לבסוף, במרץ 2017 נגנז הסרט
על גניזת הסרט אמר מינצ'ין:
"לאחרונה יצא לי לעבוד בכשלוש יבשות שונות, בזמן שאני מתגעגע לילדיי, ישן מעט מדי ולא מנגן מספיק בפסנתר. ואז, לפני כמה ימים, הסרט שאליו הייתי מסור במשך 4 שנים מחיי נגנז על ידי המנהלים החדשים של האולפן. הדרך היחידה שאני מכיר להתמודדות עם הזעם והיגון שלי היא לייסר את הציבור הרחב עם המראות שלי משתכר ומנגן בלדות"
המקור באנגלית
I've recently been working in 3 different continents, missing my kids a lot, sleeping too little and not playing piano enough. And then a couple of days ago, the animated film to which I've dedicated the last 4 years of my life was shut down by the new studio execs. The only way I know how to deal with my impotent fury and sadness is to subject members of the public to the spectacle of me getting drunk and playing ballads
בשנת 2017 מינצ'ין לוהק לתפקיד הנזיר טאק בסרט "רובין הוד", שיצא בשנת 2018
בשנת 2021 דיבב את טום בסרט "הביתה!" של נטפליקס.
בשנת 2023 שיחק בסדרת הטלוויזיה "דודג'ר", עבור שירות הסטרימינג דיסני+. זהו המשך לרומן אוליבר טוויסט של צ'ארלס דיקנס.
הערות שוליים

↑  "Middle Name". Angry (Feet) Forum. 19 בספטמבר 2008. נבדק ב-13 בדצמבר 2009. {{cite web}}:  (עזרה)
1 2  "Dr Tim Minchin". TimMinchin.com. 18 בספטמבר 2013. נבדק ב-18 בספטמבר 2013. {{cite web}}:  (עזרה)
↑  "Tim Minchin · About". timminchin.com.
↑  Jeffery, Morgan (20 באפריל 2012). "Tim Minchin to star in David Duchovny's 'Californication'". Digital Spy. נבדק ב-29 בינואר 2015. {{cite news}}:  (עזרה)
↑  Rock + Roll Nerd: The Tim Minchin Story, ABC1, 30 April 2009.
↑  https://www.hollywoodreporter.com/heat-vision/dreamworks-ani-picks-matilda-musicals-564702, The Hollywood reporter, ‏7/6/13 (באנגלית)
↑  כתבה בנושא, https://deadline.com/2016/06/larrikins-movie-hugh-jackman-margot-robbie-naomi-watts-rose-byrne-ben-mendelsohn-animated-tim-minchin-chris-miller-dreamworks-1201763791/
↑  AMID AMIDI, Minchin’s ‘Larrikins’
↑  Robin Hood: Origins Casts Tim Minchin as Friar Tuck, ScreenRant, ‏2017-02-15 (באנגלית)
| --- | --- |
בקרת זהויות :  PLWABN: 9810673900605606  BIBSYS: 14037245  BNE: XX5151021  BnF: cb16700686d (data)  GND: 1067753427  ISNI: 0000 0001 1894 9271  LCCN: no2011050810  MusicBrainz: 2dc758d7-6776-45d1-b537-484249bd265e  NKC: xx0178896  NLA: 51787666  NTA: 354675710  RERO: 02-A023768382  SUDOC: 252736753  Trove: 1510019  VIAF: 170039091   WorldCat (עם VIAF): 170039091
ניו הייבן

| --- | --- |
סמל ניו הייבן

קו הרקיע של ניו הייבן
 מדינה:  ארצות הברית ארצות הברית
 מדינה:  קונטיקט קונטיקט
 מחוז:  ניו הייבן
 ראש העיר:  ג'סטין אליקר
 תאריך ייסוד:  אפריל 1638
 על שם:  נמל טבעי 
 שטח:  52.60 קמ"ר
 גובה:  18 מטרים
 אוכלוסייה:  ‏
  ‑ בעיר:  134,023 (1 באפריל 2020)
  ‑ במטרופולין:  846,766 (2009)
  ‑ צפיפות:  2,549 נפש לקמ"ר (2009)
 קואורדינטות:  41°18′30″N 72°55′30″W﻿ / ﻿41.308333333333°N 72.925°W﻿ / 41.308333333333; -72.925 
 אזור זמן:  UTC -5
 https://www.newhavenct.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ניו הייבן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ניו הייבן(למפת קונטיקט רגילה) הרטפורד ברידג'פורט סטמפורד ניו לונדון דנברי ווטרברי רוד אייל.  מסצ'וסטס ניו יורק  האוקיינוס האטלנטי ניו הייבן(למפת קונטיקט מוגדלת) הרטפורד ברידג'פורט סטמפורד ניו לונדון דנברי ווטרברי רוד אייל.  מסצ'וסטס ניו יורק  האוקיינוס האטלנטי ניו הייבן   tabBackground:;tabBorder:#aaa;defaultTab:0;
 
ניו הייבן  (באנגלית: New Haven) היא עיר נמל בדרום-מרכז מדינת קונטיקט, ארצות הברית. העיר ממוקמת בצפון מיצר לונג איילנד לצד נהר הקוויניפיאק. אוכלוסייתה של ניו הייבן מונה 135,081 תושבים על פי מפקד האוכלוסין של ארצות הברית לשנת 2020, והיא העיר השלישית בגודלה בקונטיקט אחרי ברידג’פורט וסטמפורד. ניו הייבן הייתה העיר הראשונה בארצות הברית שיזמה תוכנית נטיעת עצים ציבורית, שהעניקה לה את הכינוי “עיר האולמוסים”. העיר ידועה במוסדות החינוך שלה ובראשם אוניברסיטת ייל, שנוסדה בשנת 1701.
היסטוריה

ניו הייבן יושבה לראשונה בשנת 1638 בשם קוויניפיאק על ידי קבוצה של פוריטנים אנגלים בהנהגת ג’ון דבנפורט (John Davenport) ותיאופילוס איטון (Theophilus Eaton). בשנת 1640 שונה שמה ל”ניו הייבן”, ככל הנראה על שם העיר Newhaven באנגליה. בשנת 1643 התאחדה ניו הייבן עם מספר עיירות סמוכות, בהן מילפורד (Milford) וגילפורד (Guilford), והוקמה קולוניית ניו הייבן, שבה כיהן איטון כמושל עד מותו בשנת 1658. בשנת 1665 נאלצה קולוניית ניו הייבן לקבל בצער את איחודה עם קולוניית קונטיקט, שהייתה ליברלית ודמוקרטית יותר, התבססה בהרטפורד, והחזיקה בצ’רטר מלכותי. משנת 1701 שימשה ניו הייבן כבירה משותפת עם הרטפורד, תפקיד שבו החזיקה עד 1875. במהלך מלחמת העצמאות של ארצות הברית, העיר הותקפה על ידי כוחות תומכי המלוכה בהנהגת מייג’ור גנרל ויליאם טריון (William Tryon). במהלך מלחמת האזרחים האמריקאית, ניו הייבן הייתה מרכז חשוב לתנועות ביטול העבדות.
עליונותה ההיסטורית של ניו הייבן בתחומים תעשייתיים רבים ניכרת במספר ההמצאות שהתרחשו בה, לרבות שיטת הייצור ההמוני של איליי ויטני, הגומי המגופר של צ’ארלס גודייר, אקדח הקולט המשופר של סמואל קולט, גפרורי הגופרית והרובה החוזר של וינצ’סטר (“הרובה שכבש את המערב”).
ניו הייבן היא אחת הערים המתוכננות הראשונות בארצות הברית. שנה לאחר ייסודה, הונחו שמונה רחובות בתבנית רשת של ארבע על ארבע, אשר יצרו את “תוכנית תשעת הריבועים”. המרכז של התבנית הוא ה”גרין” של ניו הייבן, פארק בשטח של 6 דונם, הנמצא בלב העיר. כיום, ה”גרין” הוא אתר היסטורי לאומי, ותוכנית “תשעת הריבועים” מוכרת כאתר תכנון לאומי על ידי האגודה האמריקאית לתכנון.
ערים תאומות

טאיוואן טאיג'ונג, טאיוואן
ישראל עפולה, ישראל
איטליה אמאלפי, איטליה
צרפת אביניון, צרפת
סיירה לאון פריטאון, סיירה לאון
וייטנאם הואה, וייטנאם
ניקרגואה לאון, ניקרגואה
שחייני השנה של סווימינג וורלד

| --- | --- |
 ענף:  שחייה
 תאריך ייסוד:  1964
 ארגון מפעיל:  סווימינג וורלד
 זוכה:  קיילי מקיואן (אוסטרליה אוסטרליה)   לאון מרשאן (צרפת צרפת)
 הכי הרבה זכיות:  שחייניות:   קייטי לדקי (ארצות הברית ארצות הברית) (5)  שחיינים:   מייקל פלפס (ארצות הברית ארצות הברית) (8)
 
תואר שחיין השנה של סווימינג וורלד הוא תואר המוענק על ידי מגזין השחייה האמריקאי, סווימינג וורלד, לשחיינים מצטיינים ברחבי העולם. ישנן שבע קטגוריות של תארים: שחיין השנה בעולם, שחיין השנה באמריקה, שחיין השנה באירופה, שחיין השנה באזור האוקיינוס השקט, השחיין הנכה של השנה, שחיין השנה באפריקה ושחיין השנה במים פתוחים.